ang mahina pang salo ni elsa na di nalalaman ni tirsong kahi'biro ay may kalakip na katotohanan. at ipakikita mo ba? kung gayon ay tayna. magtahan ka na nga! hindi ko na tuloy maunawaan itong pinanonood natin. pagkasabi nito'ipinahiwatig na ni elsa ang unang bahagi ng kanyang salamangka: pasadlak na isinandig ang katawan sa sandalan ng kanyang likmuan, biglang tinutop ng isang palad ang dibdib na tapat ng puso, saka nagbuntonghininga ng malalim. at ang lahat ng ito ay ginawa sa paraang sukat mapansin ng kaagapay na makata. at napansin nga. bakit, elsa? napapaano ka? may sakit ka ba? ang gulilat na mga tanong ng lalaki. hindi kumibo ang babae. baka mabuti'lumabas na tayo. ipinikit pa ni elsa ang kanyang mga mata at hindi rin kumibo. lalo nang nabakla ang loob ng makata. makasandali'saka idinaing: lumilibat ang aking puntada. nagsisikip ang paghinga ko. tayna nga kaya lumabas, elsa, maalapaap na amuki ng lalaki. nguni'walang anoman, tirso: hindi ako maaano. pabalatkayong bawi ng dalaga.